S-4693/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. ágúst 2023, á hendur G-kk-þgf Þ-kk-þgf G-kk-þgf, kt. [...], [...] Reykjavík, fyrir umferðarlagabrot með því að hafa, þriðjudaginn 1. nóvember 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 560 ng/ml og tetrahýdrókannabínól 4,2 ng/ml) um Sogaveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 24. ágúst 2023, á ákærði nokkurn sakaferil að baki. Með dómi Héraðsdóms Reykjaness [...]2010 var hann dæmdur í 6 mánaða fangelsi, meðal annars fyrir akstur undir áhrifum ávana- og fíkniefna. Með dómi Héraðsdóms Reykjavíkur [...]2011 var honum gert að sæta fangelsi í 11 mánuði, meðal annars fyrir akstur undir áhrifum ávana- og fíkniefna. Með viðurlagaákvörðun í Héraðsdómi Reykjaness [...] 2019 gekkst hann undir greiðslu sektar, meðal annars fyrir akstur undir áhrifum ávana- og fíkniefna. Ákærða var gert að sæta fangelsi í 30 daga með dómi Héraðsdóms Reykjavíkur [...]2017, meðal annars fyrir akstur undir áhrifum ávana- og fíkniefna. Með dómi Héraðsdóms Vesturlands var ákærða gert að sæta fangelsi í 2 mánuðiog hann sviptur ökuréttindum ævilangt fyrir akstur undir áhrifum ávana- og fíkniefna og akstur sviptur ökuréttindum. Með dómi Héraðsdóms Reykjaness [...]2020 var ákærði dæmdur í 5 mánaða fangelsi, meðal annars fyrir akstur undir áhrifum ávana- og fíkniefna og akstur sviptur ökuréttindum, en dómurinn var hegningarauki við framangreindan dóm Héraðsdóm Vesturlands frá [...]2020. Nú síðast var ákærði dæmdur í 8 mánaða fangelsi með dómi Héraðsdóms Reykjavíkur [...]2023, meðal annars fyrir akstur undir áhrifum ávana- og fíkniefna og akstur sviptur ökuréttindum.

Brot ákærða samkvæmt ákæru í máli þessu voru framin fyrir uppkvaðningu framangreinds dóms frá [...] sl. og ber því að dæma ákærða hegningarauka í samræmi við 78. gr. almennra hegningarlaga nr. 19/1940. Við ákvörðun refsingar verður því lagt til grundvallar að með brotum sínum hafi ákærði nú, innan ítrekunartíma í skilningi 71. gr. almennra hegningarlaga nr. 19/1940, í fimmta sinn gerst sekur um akstur undir áhrifum ávana- og fíkniefna og í annað sinn ekið sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 45 daga fangelsi.

Með vísan til sakaferils ákærða þykir ekki efni til að skilorðsbinda refsinguna.

Ákærði var sviptur ökurétti ævilangt með dómi Héraðsdóms Reykjavíkur [...]2023 og því þykir ekki tilefni til að árétta sviptingu að svo stöddu.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 1 80.792 krónur að meðtöldum virðisaukaskatti, og 208.350 krónur í annan sakarkostnað.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð :

Ákærði, G-kk-nf Þ-kk-nf G-kk-nf, sæti fangelsi í 45 daga.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 1 80.792 krónur að meðtöldum virðisaukaskatti, og 208.350 krónur í annan sakarkostnað.

B-kvk-nf K-kvk-nf